APSTIPRINĀTS

ar Latvijas vides aizsardzības fonda padomes

2025.gada 16.maija lēmumu

(Protokols Nr. 3-25., § 3 2.punkts)

Latvijas vides aizsardzības fonda atklāta projektu iesniegumu konkursa nolikums aktivitātē

**“Sabiedrības apziņas par dabai draudzīgu un atbildīgu dzīvesveidu veicināšana”**

2025.gads

**Satura rādītājs**

[1. Vispārīgie jautājumi 3](#_Toc197690153)

[2. Projekta iesnieguma noformēšanas un iesniegšanas kārtība 5](#_Toc197690154)

[3. Projekta iesniedzēja Atbilstības kritēriji 6](#_Toc197690155)

[4. Projekta iesnieguma nosacījumi 9](#_Toc197690156)

[5. Izmaksu attiecināmības nosacījumi 10](#_Toc197690157)

[6. Projekta iesniegumu vērtēšanas kārtība un kritēriji 11](#_Toc197690158)

[6.1. Projektu iesniegumu administratīvā izvērtēšana 11](#_Toc197690159)

[6.2 Projektu kvalitātes, finanšu un sabiedriskā nozīmīguma izvērtēšana 12](#_Toc197690160)

[6.3 Fonda padomes lēmums par projekta finansēšanu, noraidīšanu vai atlikšanu ar turpmākās izskatīšanas nosacījumiem 13](#_Toc197690161)

[6.4. Konkursa rezultātu paziņošana 14](#_Toc197690162)

[7. Projekta īstenošanas līguma slēgšana 15](#_Toc197690163)

[8. Pielikumi 15](#_Toc197690164)

# **Vispārīgie jautājumi**

* 1. Latvijas vides aizsardzības fonda finansētās aktivitātes “Sabiedrības apziņas par dabai draudzīgu un atbildīgu dzīvesveidu veicināšana” (turpmāk – aktivitāte) atklāta projektu iesniegumu konkursa (turpmāk – konkurss) nolikums nosaka konkursā iesniegto projektu iesniegumu iesniegšanas, vērtēšanas un finansējuma piešķiršanas kārtību (turpmāk – Nolikums).
  2. Aktivitātes mērķis ir sabiedrības informēšana sabiedriski nozīmīgas un nekomerciālas žurnālistikas radīšana medijos un izpratnes veidošana par aktuāliem bioloģiskās daudzveidības aizsardzības un politikas jautājumiem un uz sabiedrību kopumā vai uz konkrētām mērķgrupām vērsta vides komunikācija, kas skaidro vides politikas problēmjautājumus un izvēlētos risinājumus, izmantojot mediju sniegtās iespējas.
  3. Prioritāri komunicējamās tēmas (tēmu piemēru uzskaitījums katrai prioritāri komunicējamai tēmai nav izsmeļošs, projekta iesniedzējs prioritāri komunicējamās tēmas ietvaros var izvēlēties un piedāvāt citas tēmas):
     1. **Bioloģiskās daudzveidības saglabāšana Latvijā -** veicināt sabiedrības izpratni par bioloģiskās daudzveidības nozīmi un nepieciešamību to aizsargāt, izceļot sugu un biotopu saglabāšanas pasākumus. Tēmu piemēri:
        1. Aizsargājamo sugu un biotopu stāvoklis un novērtējums Latvijā[[1]](#footnote-2) – informēšana par rezultātiem, ko darīt, lai stāvokli uzlabotu;
        2. Invazīvo sugu izplatība un to ietekme uz vietējām ekosistēmām; invazīvo sugu nodarītais kaitējums, ierobežošana, kā nepirkt invazīvas sugas, kā ierobežot tirdzniecību internetā, Spānijas kailgliemezis, ko katrs pats var darīt, lai mazinātu invazīvo sugu ietekmi;
        3. Latvijas dabas vērtības – kā tās atpazīt un saglabāt?
     2. **Īpaši aizsargājamo dabas teritoriju** (turpmāk - ĪADT) **nozīme -** informēt sabiedrību šādu teritoriju nozīmi, to ekoloģisko un kultūrvēsturisko vērtību, kā arī veicināt atbildīgu dabas tūrismu. Tēmu piemēri:
        1. Īpaši aizsargājamās dabas teritorijas Latvijā – to kategorijas, loma un ekosistēmu saglabāšana;
        2. Natura 2000 teritorijas – kas tās ir un kāpēc tās svarīgas Latvijai?;
        3. Ko drīkst un ko nedrīkst darīt, saimniekojot Natura 2000 teritorijās;
        4. Ekosistēmu pakalpojumi – aizsargājamās teritorijas nodrošina cilvēkiem atpūtu un rekreāciju: ogošanu, sēņošanu, aktīvo atpūtu, makšķerēšanu, putnu, saulrietu, ainavu vērošanu u.c.
        5. Zālāju biotopi – saistība ar topošajiem dabas liegumiem un to virzību – jaunie liegumi, zālāju vērtība no bioloģiskās daudzveidības viedokļa;
        6. Daba reizēm nav skaista, bet vērtīga, kas ir bioloģiski nozīmīga teritorija, kā to novērtēt.
     3. **Sugu aizsardzība un to izzušanas riski Latvijā -** informēt sabiedrību par apdraudētajām sugām Latvijā un pasākumiem to saglabāšana. Tēmu piemēri:
        1. Eiropas un Latvijas nozīmes īpaši aizsargājamās sugas Latvijā (izcili eksemplāri, interesanti fakti);
        2. Sarkanā grāmata, tās statuss, īpaši aizsargājamo sugu aizsardzība Latvijā,
        3. Cilvēka ietekme uz savvaļas dzīvnieku populācijām;
        4. Ilgtspējīga sugu apsaimniekošana, medības ĪADT, kā sadzīvot ar lielajiem plēsējiem;
        5. Brīvprātīgas iesaistes iespējas sugu aizsardzībā Latvijā.
  4. Konkursu organizē Viedās administrācijas un reģionālās attīstības ministrija (turpmāk – VARAM) kā Latvijas vides aizsardzības fonda dabas aizsardzības pasākumu un projektu administrēšanas funkciju izpildītājs.
  5. Nolikums izstrādāts saskaņā ar Latvijas vides aizsardzības fonda padomes (turpmāk – Fonda padome) 2024. gada 19. decembra sēdē Nr.13-24 apstiprināto Latvijas vides aizsardzības fonda darbības programmu 2025. – 2026. gadam (dabas jomai).
  6. Projekta iesniedzējs konkursa ietvaros - Latvijas Republikā reģistrēta juridiska vai fiziska persona, kura ir īpašnieks tādiem nacionāliem masu informācijas līdzekļiem, kas veido redakcionāli neatkarīgu žurnālistikas saturu, ievērojot likumā “Par presi un citiem masu informācijas līdzekļiem” noteikto, vai neatkarīgie producenti (juridiskās personas), biedrības un nodibinājumi, kuru darbība ir vērsta uz žurnālistikas materiālu veidošanu.
  7. Konkursa plānotā sasniedzamā tiešā mērķauditorija[[2]](#footnote-3), izmantojot medijus - līdz 1 miljons Latvijas iedzīvotāju. Projekta īstenošanas vieta ir Latvija Republika.
  8. Projektu mērķauditorijas klasifikācija: Ieinteresētie, Amatieri, Nejaušie “garāmgājēji”:

|  |  |  |  |
| --- | --- | --- | --- |
| Profils | Ieinteresētie | Amatieri | Nejaušie |
| Izpratne par vidi | Zina, jau rīkojas, bet nepārzina | Zina nedaudz, bet interesējas, grib rīkoties, dara | Nezina, vai zina nedaudz un nerīkojas |
| Komunikācijas loma | - veicina papildu zināšanas un iesaisti | - izglīto  - iedrošina | - informē  - motivē |
| Saturs | Paplašināts, izglītojošs | Vispārīgs, izglītojošs, praktisks | Vispārīgs, informatīvs, praktisks |
| Kanāli (prioritārā secībā) | Internets | Internets | Internets |
| Nacionālā TV/radio | - sociālie tīkli - ietekmes līderi | - sociālie tīkli - ietekmes līderi |
| Nacionālā prese | Nacionālā TV/radio | Nacionālā TV/radio |
| - sociālie tīkli - grupas/kopienas - ietekmes līderi | Nacionālā prese | Nacionālā prese |
| Reģionālie mediji (TV, radio, prese) | Reģionālie mediji (TV, radio, prese) | Reģionālie mediji (TV, radio, prese) |

* 1. Projekta aktivitāšu īstenošanas un attiecināmo izmaksu periods: no projekta īstenošanas līguma noslēgšanas dienas līdz 2025. gada 1. decembrim.
  2. Konkursā pieejamais finansējuma apmērs no Latvijas vides aizsardzības fonda līdzekļiem ir 59 000,00 *euro*. Vienam projektam maksimāli pieejamais finansējums ir 29 500,00 *euro*.
  3. Latvijas vides aizsardzības fonda finansējums veido 100% no projekta kopējām attiecināmajām izmaksām.
  4. Tālāk ir norādīti projekta aktivitāšu piemēri, taču projektu iesniedzēji projekta iesniegumā var paredzēt arī citas aktivitātes:
     1. Satura izstrāde un publicēšana (rakstu un publikāciju veidošana dažādās platformās (drukātie mediji, interneta portāli, sociālie mediji); tematiski raidījumi un video materiāli televīzijā un digitālajās platformās; audio raidījumu izveide radio kanālos; informatīvi izglītojošu stāstu sagatavošana dažādās formās (tekstā, audio, video));
     2. Informatīvo un izglītojošo materiālu veidošana (praktiski padomi un reāli piemēri; izbraukuma filmēšanas, intervijas ar ekspertiem un sabiedrības pārstāvjiem; diskusijas studijā ar nozares ekspertiem par aktuāliem vides jautājumiem; infografiku, vizuālo materiālu, zīmējumu sagatavošana un publicēšana);
     3. Sabiedrības iesaiste un atgriezeniskās saites nodrošināšana (aptaujas un sabiedrības viedokļu apkopošana; komentāru un diskusiju veicināšana sociālajos medijos un mediju portālos; auditorijas reakciju analīze un iesaistes izvērtēšana);
     4. Satura popularizēšana un reklāma (pašreklāmu izstrāde un publicēšana dažādās platformās; baneru reklāmas izvietošana interneta portālos; sociālo tīklu kampaņas un publikācijas (*Facebook, Instagram, Youtube, TikTok* u.c.); reklāmas klipu un īso video ierakstu izplatīšana TV un radio ēterā).
  5. Projekta īstenotājam jānodrošina, ka viss projekta ietvaros veidotais un publicētais saturs, kā arī citas projekta ietvaros realizētās aktivitātes ir latviešu valodā. Nolikuma izpratnē audiovizuāls un audio saturs (arī citas aktivitātes) ir uzskatāms par veidotu latviešu valodā, ja tā audio pavadījums ir latviešu valodā, lai rakstītu saturu (arī citas aktivitātes) uzskatītu par veidotu latviešu valodā, tam ir jābūt rakstītam latviešu valodā.

# **Projekta iesnieguma noformēšanas un iesniegšanas kārtība**

2.1 Saskaņā ar Fonda padomes lēmumu, VARAM izsludina konkursu, publicējot informāciju VARAM tīmekļvietnē: [www.varam.gov.lv](http://www.varam.gov.lv) Latvijas vides aizsardzības fonda sadaļā.

2.2 Projektu iesniegumu iesniegšanas termiņš tiek noteikts no konkursa izsludināšanas brīža līdz 2025.gada 15. jūlijam. Projektu konkursā var pieteikties, norādītajā termiņā iesniedzot VARAM ar drošu elektronisko parakstu parakstītu projekta iesniegumu, kas satur projekta iesnieguma veidlapu (Nolikuma pielikums Nr.1) un Nolikumā noteiktos dokumentus.

2.3. Lai piedalītos konkursā Projekta iesniegums un tā pielikumi, jāiesniedz sūtot elektroniska dokumenta veidā, kas parakstīts ar drošu elektronisko parakstu un satur laika zīmogu, uz VARAM oficiālo elektroniskā pasta adresi [pasts@varam.gov.lv](mailto:pasts@varam.gov.lv) līdz Nolikumā izsludinātā termiņa pēdējās dienas plkst. 23.59. Projekta iesniegums, iesniegts elektroniska dokumenta veidā, tiek uzskatīts kā iesniegts un saņemts, ja uz projekta iesniedzēja norādīto e-pastu vai oficiālo elektronisko adresi tiek saņemta apstiprinoša vēstule no VARAM par iesnieguma saņemšanu.

2.4. Dalībai projektu konkursā iesniedzami šādi dokumenti:

* + 1. Aizpildīta projekta iesnieguma veidlapa *Word* dokumenta formā (Nolikuma pielikums Nr.1);
    2. Projekta tāme *Excel* dokumenta formā (Nolikuma pielikums Nr.2), t.sk. pievienoti projekta iesniedzēja grāmatvedības organizācijas noteikumi;
    3. Projekta partnerības apliecinājums, ja projektā tiek piesaistīti partneri (Nolikuma pielikums Nr.3);

2.5 Projekta iesniegumu paraksta projekta iesniedzēja pārstāvēttiesīgā persona, kurai publiskos reģistros ir reģistrētas tiesības pārstāvēt projekta iesniedzēju, vai pilnvarotā persona, šādā gadījumā pievienojot pilnvarojumu apliecinošu dokumenta oriģinālu.

2.6. Projekta iesniegums un tā pielikumi jāsagatavo elektroniski un jānoformē atbilstoši Elektronisko dokumentu likumā noteiktajām prasībām. Projekta iesniegumam elektroniska dokumenta veidā, parakstot to ar drošu elektronisko parakstu, jāatbilst šādām prasībām:

2.6.1. jābūt izstrādātam atbilstoši Ministru Kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām, kā arī DOC, XLS, PDF, vai JPG datņu formātā;

2.6.2. projekta iesniegumam (tajā skaitā projekta iesnieguma veidlapai un pielikumiem) jābūt parakstītam ar to autoru drošu elektronisku parakstu un apliecinātam ar laika zīmogu pirms Nolikumā noteiktā projektu iesniegumu iesniegšanas termiņa beigām;

2.6.3. projekta iesnieguma veidlapas nevar tikt pašrocīgi koriģētas / rediģētas (izņemot aiļu, sadaļu palielināšana, lai pilnībā būtu pārredzams ailē iekļautais teksts);

2.6.4. projekta iesniegumā ir jābūt aizpildītām pilnīgi visām prasītajām sadaļām, ailēm, ja vien veidlapā nav norādīts savādāk;

2.6.5. visai veidlapās esošajai informācijai ir jābūt aizpildītai latviešu valodā;

2.6.6. ja projekta iesniegums tiek iesniegts PDF formātā, tad atsevišķi ir VARAM uz e-pastu: pasts@varam.gov.lv jānosūta iesniegums ar visiem Nolikumā paredzētajiem pielikumiem to oriģinālajā formātā.

# **Projekta iesniedzēja Atbilstības kritēriji**

3.1. Projekta iesniedzējam jāatbilst konkursa nolikuma 3.2.apakšpunktu prasībām.

|  |  |
| --- | --- |
| * 1. Prasība | * 1. Iesniedzamie dokumenti prasības apliecināšanai/pārbaudāmā informācija |
| 3.2.1. Prasības Latvijas Republikā reģistrētai juridiskai personai vai fiziskai personai, kura ir īpašnieks tādiem nacionāliem masu informācijas līdzekļiem, kas veido redakcionāli neatkarīgu žurnālistikas saturu, ievērojot likumā “Par presi un citiem masu informācijas līdzekļiem” noteikto:   * + - 1. Saimnieciskā darbības veikšana ir reģistrēta Uzņēmumu reģistrā vismaz 2 (divus) gadus uz projekta iesnieguma iesniegšanas termiņa pēdējo dienu;       2. satura veidošanā iesaistītajam personālam ir saistošs ētikas kodekss (vai rīcības kodekss Elektronisko plašsaziņas līdzekļu likuma 24.panta piektās daļas izpratnē) vai kuru viss projekta īstenošanā iesaistītais personāls ir ar biedra statusu tādās žurnālistu profesionālajās organizācijās, kuras piemēro pašregulatīvu ētikas kodeksu;       3. medija mērķauditorija ir plaša sabiedrība un tas nav vērsts uz atsevišķu profesionālo grupu vai specializētu interešu jomu vai segmentu apkalpošanu (piemēram, tirdzniecība, rūpniecība, reklāma un komercija);       4. medijā pastāvīgi ar darba līgumu pilnā slodzē nodarbina vismaz vienu cilvēku satura veidošanā[[3]](#footnote-4). | 3.3.1. Aizpildīta projekta iesnieguma veidlapa. |
| 3.2.2. Prasības neatkarīgiem producentiem (juridiskām personām), biedrībām un nodibinājumiem, kuru darbība ir vērsta uz žurnālistikas materiālu veidošanu:  3.2.1. ir reģistrēts Uzņēmumu reģistrā vismaz 2 (divus) gadus uz iesnieguma iesniegšanas termiņa pēdējo dienu;  3.2.2. savā darbībā piemēro ētikas kodeksu vai kuru viss projekta īstenošanā iesaistītais personāls ir ar biedra statusu tādās žurnālistu profesionālajās organizācijās, kuras piemēro pašregulatīvu ētikas kodeksu; Tostarp, bet ne tikai žurnālistus, reportierus, redaktorus, komentētājus, fotogrāfus, programmu vadītājus, raidījumu vadītājus, ētera personības;  3.2.3. un kuriem ir vismaz viens partneris, kas atbilst nolikuma 3.2.1. apakšpunktā noteiktajām prasībām, izņemot sabiedriskos elektroniskos plašsaziņas līdzekļus. | 3.3.2. Aizpildīta projekta iesnieguma veidlapa (8.punkts). |
| 3.2.3. Projekta iesniedzējs vai partneris par tām pašām projekta attiecināmajām izmaksām, par kurām iesniegts projekta iesniegums, nav saņēmis un nesaņems finansējumu no citiem valsts budžeta un/vai Eiropas Savienības finanšu avotiem. | 3.3.3. Aizpildīta projekta iesnieguma veidlapa (11.punkts projekta iesniedzēja apliecinājums). |
| 3.2.4. Projekta vadošā īstenotāja katra gada finanšu apgrozījums iepriekšējos 3 (trīs) noslēgtajos finanšu gados (par noslēgto finanšu gadu uzskata gadu, par kuru līdz konkursa piedāvājumu iesniegšanas dienai ir sastādīts un normatīvajos aktos noteiktajā kārtībā apstiprināts gada pārskats) jābūt vismaz EUR 90 000 (deviņdesmit tūkstoši eiro). Ja projekta īstenotājs (vadošais īstenotājs un projekta partneri) ir dibināts(i) vēlāk par 3 (trīs) gadiem, atbilstība šai prasībai pierādāma par faktiski nostrādāto laiku. | 3.3.4. Aizpildīta projekta iesnieguma veidlapa (2.punkts). Iesniegts gada pārskats par noslēgtiem 3 (trim) finanšu gadiem. |
| 3.2.5. Atbalsts projektā plānotajām aktivitātēm nav kvalificējams kā komercdarbības atbalsts (t.i. projekta aktivitātes nav saistītas ar projekta iesniedzēja saimniecisko darbību un ekonomiskās priekšrocības gūšanu). | 3.3.5. Aizpildīta projekta iesnieguma veidlapa (11.punkts projekta pieteicēja apliecinājums). |
| 3.2.6. Projekta iesniedzējam vai partnerim ir redakcija, kas veido ziņu, pētniecisko vai analītisko saturu. | 3.3.6. Aizpildīta projekta iesnieguma veidlapa (8.punkts). |
| 3.2.4. Projekta iesniedzējam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām. | 3.3.7. Aizpildīta projekta iesnieguma veidlapa (11.punkts projekta iesniedzēja apliecinājums). |
| 3.2.5. Konkursā uz finansējumu nevar pretendēt šādi tiesību subjekti:  3.2.5.1. valsts vai pašvaldības iestāde;  3.2.5.2. juridiska persona, kurā 100% kapitāla daļu pieder publiskai personai;  3.2.5.3. juridiska persona, kura atrodas publiskas personas (arī publiskas personas kapitālsabiedrības) kontrolē (piemēram, pieder >50% kapitāla daļu), izņemot gadījumus, kad juridiska persona piedalās kā sadarbības partneris vadošajam iesniedzējam, kas atbilst nolikumā noteiktajiem kritērijiem. | 3.3.8. Aizpildīta projekta iesnieguma veidlapa (11.punkts projekta iesniedzēja apliecinājums). |

* 1. Projekta iesniedzējs (vadošais īstenotājs) projekta aktivitātes var īstenot partnerībā ar Nolikuma 3. punktam atbilstošu personu, kā arī ar biedrībām un nodibinājumiem, kas nav īpašnieki masu informācijas līdzeklim, kuras ar saviem personāla resursiem un administratīvo kapacitāti īstenos kādu no projekta aktivitātēm, uzņemoties par to atbildību pret projekta vadošo īstenotāju.
  2. Projekta partneris nevar būt pakalpojuma sniedzējs projekta ietvaros, t.i., projekta partneris nevar izrakstīt rēķinu projekta vadošajam īstenotājam par projekta ietvaros sniegtiem pakalpojumiem, taču var izrakstīt rēķinu par izmaksām, kas projekta partnerim radušās saistībā ar projektā paredzēto uzdevumu izpildi[[4]](#footnote-5). Projekta finansējums partnerim netiek nodots, taču izmaksas, kas projekta partnerim radušās saistībā ar projektā paredzēto uzdevumu izpildi, ir attiecināmās izmaksas un var tikt segtas no projektam piešķirtā finansējuma.
  3. VARAM vērtēšanas laikā ir tiesības pieprasīt projekta iesniedzējam papildu informāciju un dokumentus, kas apliecina projekta iesniedzēja un tā partnera atbilstību nolikumā minētajām prasībām.

# **Projekta iesnieguma nosacījumi**

4.1. Minimālais auditorijas sasniegšanas kritērijs (izmērāms, objektīvi pierādāms, piemēram, Kantar, Gemius dati) / auditorijas aptveramība: projekta unikālajai mērķauditorijai ir jāsasniedz no 300 000 līdz 500 000 iedzīvotāju.

|  |  |
| --- | --- |
|  | Kritērijs |
| TV | Nacionālās/reģionālas apraides atļauja |
| Radio | Nacionālās apraides atļauja |
| Preses izdevumi | Nacionālie masu informācijas līdzekļi (pamatmērķauditorija ir visa Latvija) |
| Interneta vietne | Unikālie interneta lietotāji (iepriekšējo trīs mēnešu vidējais) |

4.2. Auditorijas sasniegšanai tiek izmantots vismaz viens mediju kanāls un visiem projekta ietvaros sagatavotajiem materiāliem ir jābūt pieejamiem interneta vietnēs vai sociālo tīklu platformās.

4.3. Projektu konkursā netiek atbalstīti projekti, ja:

4.3.1. pieprasītais Latvijas vides aizsardzības fonda finansējums pārsniedz Nolikuma 1.10.apakšpunktā norādīto vienam projektam pieejamo finansējumu;

4.3.2. projektā paredzēta tādu aktivitāšu īstenošana, kas neatbilst Nolikumā minētajiem pamatkritērijiem;

4.3.3. projekta iesniedzējam vai partnerim tā darbībā pēdējo 12 mēnešu laikā divas reizes ir konstatēti būtiski masu informācijas līdzekļu jomu regulējošo normatīvo aktu pārkāpumi vai būtiski mediju profesionālās ētikas pārkāpumi;

4.3.4. projekta iesniedzējam iesnieguma iesniegšanas pēdējā dienā saskaņā ar Valsts ieņēmumu dienesta sniegto informāciju ir neizpildītas saistības nodokļu (tai skaitā valsts sociālās apdrošināšanas) jomā, izņemot, ja ir piešķirts nodokļu samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums (VARAM pārliecināsies Latvijas Republikas Valsts ieņēmumu dienesta (turpmāk – VID) publiskojamo datu bāzē <https://www6.vid.gov.lv/NPAR>). Projekta iesniedzēja nodokļu parādu esamība ir uzskatāma par patstāvīgu pamatu projekta iesnieguma noraidīšanai jebkurā vērtēšanas stadijā;

4.3.5. projektā paredzēta tādu aktivitāšu īstenošana, kas jau ir uzsāktas un tiek finansētas vai to īstenošana tiek uzsākta pirms Fonda padomes lēmuma par projekta atbalstīšanu pieņemšanas;

4.3.6. projekta iesniedzējs iepriekšējos periodos, īstenojot Latvijas vides aizsardzības fonda finansētu projektu, nav ievērojis ar Latvijas vides aizsardzības fonda ietvaros noslēgtā līguma par projekta finansēšanas un izpildes kārtību nosacījumus un bez pamatota iemesla kavējis/kavē projekta īstenošanu vai īstenojis Latvijas vides aizsardzības fonda projektus nepilnīgi vai pretēji programmu mērķiem;

4.3.7. projektā paredzētās aktivitātes ir ieņēmumus gūstošas vai to finanšu plūsmu nav iespējams nodalīt no projekta iesniedzēja saimnieciskās darbības;

4.3.8. projekta iesniedzējs vai partneris ir persona, kura pasludināta par maksātnespējīgu, atrodas likvidācijas stadijā, kuras saimnieciskā darbība ir apturēta vai pārtraukta, kā arī uzsākta tiesvedība par tās darbības izbeigšanu, maksātnespēju vai bankrotu;

4.3.9. projekta iesniedzējs vai partneris ir sniedzis Latvijas vides aizsardzības fonda funkciju izpildītājam nepatiesu informāciju nolūkā saņemt finansējumu. Fonda padomei ir tiesības noraidīt projektu lēmuma pieņemšanas stadijā, balstoties uz konstatēto vai saņemto informāciju par kādu no šajā punktā noteiktajiem projekta iesnieguma noraidīšanas kritērijiem;

4.3.10 attiecībā uz projekta iesnieguma iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju, ir attiecināmi Starptautisko un Latvijas Republikas nacionālo sankciju likuma 11.3 panta nosacījumi.

# **Izmaksu attiecināmības nosacījumi**

* 1. Projekta izmaksas ir attiecināmas, ja tās atbilst šādiem nosacījumiem:
     1. ir nepieciešamas projekta aktivitāšu īstenošanai un ir paredzētas apstiprinātajā projekta iesniegumā;
     2. ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus;
     3. ir radušās projekta īstenošanas laikā, kas noteikts projekta īstenošanas līgumā, ir faktiski veiktas, tās ir apmaksājis projekta īstenotājs;
     4. ir uzskaitītas projekta īstenotāja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli.
  2. Ievērojot Nolikuma 5.1. apakšpunkta nosacījumus, attiecināmas ir šāda veida izmaksas:
     1. projekta īstenošanā iesaistītā personāla atlīdzība un ar to saistītās nodokļu maksājumu izmaksas (t.sk. uzņēmējdarbības riska valsts nodeva), ievērojot nosacījumu, ka tās nepārsniedz atbilstošas kvalifikācijas un profila personāla vidējās atlīdzības izmaksas. Par visu projekta izpildē iesaistīto personālu, kurš projekta īstenošanas laikā ir darba tiesiskajās attiecībās ar projekta īstenotāju, ir veicamas darba devēja valsts sociālās apdrošināšanas obligātās iemaksas (turpmāk – VSAOI);
     2. projekta īstenotājs ar iesaistīto personālu projekta īstenošanas laikā var slēgt uzņēmuma, pakalpojuma un autoratlīdzības līgumus, un nodokļu aprēķinu un nomaksu veic atbilstoši nodokļu un nodevu normatīvajiem aktiem;
     3. ar satura veidošanu saistītās izmaksas, t.sk. sakaru pakalpojumu izdevumi;
     4. ar satura atspoguļošanu (piemēram, apraide) saistītās izmaksas;
     5. citas ar projekta īstenošanu tieši saistīto pakalpojumu izmaksas.
  3. Neattiecināmās izmaksas:
     1. projekta iesnieguma sagatavošanas izmaksas;
     2. projekta administratīvās izmaksas, t.sk. administratīvā personāla atlīdzība un ar projekta administrēšanu saistītie pakalpojumi, piemēram, sakaru izdevumi, telpu noma un uzturēšana, biroja iekārtas un inventārs, kancelejas un saimniecības preces, kā arī citi saistītie pakalpojumi;
     3. personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana, apmaksātas ēdienreizes;
     4. izmaksas, kas nav saistītas ar projekta aktivitāšu īstenošanu;
     5. izmaksas, par kurām nav izdevumus pamatojoši un maksājumus apliecinoši dokumenti;
     6. jebkādas skaidrā naudā veiktas izmaksas;
     7. izmaksas, kuru apmērs, to attiecināšanas gadījumā, būtiski pārsniegtu vidējo apmēru valstī un tādejādi kropļotu konkurenci;
     8. aizdevuma pamatsummas un procentu maksājumu vai citu saistību segšanas izmaksas;
     9. debeta procentu maksājumi par finanšu darījumiem;
     10. naudas sodi, līgumsodi, nokavējuma procenti un tiesvedības izdevumi;
     11. pamatlīdzekļu iegādes izmaksas;
     12. zemes un nekustamā īpašuma iegādes izmaksas;
     13. būvniecības un telpu remonta izmaksas;
     14. izmaksas, kas jau tiek finansētas no citiem finanšu avotiem;
     15. citas izmaksas, kas neatbilst šā nolikuma 5.1. un 5.2. apakšpunktos minētajos nosacījumos.
  4. Pievienotās vērtības nodoklis (turpmāk – PVN) ir attiecināmās izmaksas, ja tas nav atgūstams no valsts budžeta atbilstoši piemērojamajiem normatīvajiem aktiem par PVN. Ja projekta pieteicējs nav reģistrēts VID PVN maksātāju reģistrā, tas budžeta izmaksas plāno ar PVN. Savukārt, ja projekta pieteicējs ir reģistrēts VID kā PVN maksātājs, PVN būs attiecināmās izmaksas tikai tad, ja projekta ietvaros netiks veikti ar PVN apliekami darījumi vai citi darījumi, uz kuriem attiecināms Pievienotās vērtības nodokļa likums. Projekta īstenotājam kopā ar projekta noslēguma pārskatu būs jāiesniedz organizācijas atbildīgās amatpersonas parakstīts apliecinājums, ka pārskatā iekļautā PVN summa nav atskaitīta kā priekšnodoklis Pievienotās vērtības nodokļa likuma XI nodaļā noteiktajā kārtībā.

# **Projekta iesniegumu vērtēšanas kārtība un kritēriji**

## **6.1. Projektu iesniegumu administratīvā izvērtēšana**

* + 1. Pēc konkursa termiņa beigām VARAM veic projektu vērtēšanu atbilstoši administratīvās atbilstības kritērijiem.
    2. Lai projekta iesniegumu atzītu par atbilstošu konkursa nosacījumiem un virzītu kvalitātes, finanšu un sabiedriskā nozīmīguma izvērtēšanai, tam ir jāatbilst šādām projekta administratīvās vērtēšanas kritēriju prasībām:
       1. projekta iesniegums ir iesniegts noteiktajā termiņā;
       2. projekta iesniegumā ir norādīta informācija, kas atbilst visiem Nolikuma noteiktajiem projekta atbilstības nosacījumiem;
       3. dalībai konkursā ir sagatavoti un iesniegti visi nepieciešamie dokumenti saskaņā ar Nolikuma 2.punktu;
       4. projekta iesniegums (tajā skaitā projekta iesnieguma veidlapa un pielikumi) ir noformēts atbilstoši Nolikuma 2. punkta prasībām;
       5. pieprasītais Latvijas vides aizsardzības fonda finansējums nepārsniedz Nolikuma 1.10. apakšpunktā norādīto vienam projektam pieejamo finansējumu;
       6. projekta iesniedzējs (īstenotājs) un projekta partneris(i) atbilst Nolikuma 3. punkta prasībām (VARAM pārliecināsies publiski pieejamajos valsts reģistros);
       7. projekta iesniegumu ir parakstījusi persona ar pārstāvības tiesībām (VARAM pārliecināsies publiski pieejamajos valsts reģistros) vai persona ar attiecīgu pilnvarojumu pārstāvēt iesniedzēju un pilnvarojuma oriģināls vai apliecināta kopija ir pievienots projekta iesniegumam;
       8. ir iesniegts projekta partnerības apliecinājums (ja attiecināms);
       9. Projekta iesniedzējam (īstenotājam) un projekta partneriem iesniegumu iesniegšanas pēdējā dienā nav neizpildītas saistības nodokļu (tai skaitā valsts sociālās apdrošināšanas) jomā, izņemot, ja ir piešķirts nodokļu samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums (VARAM pārliecināsies Latvijas Republikas Valsts ieņēmumu dienesta publiskojamo datu bāzē <https://www6.vid.gov.lv/NPAR>);
       10. uz projekta iesniedzēju nav attiecināmi Starptautisko un Latvijas Republikas nacionālo sankciju likuma 11.3 panta nosacījumi.
       11. projekta iesniegumā norādītais projekta īstenošanas periods nepārsniedz Nolikuma 1.8. apakšpunktā noteikto maksimāli pieļaujamo projekta īstenošanas laiku;
       12. projekta iesniedzējs un projekta partneris(i) ir izpildījis visu līdz šim noslēgto līgumu par Latvijas vides aizsardzības fonda finansējuma saņemšanu nosacījumus un noteikumus, kā arī tam nav nenokārtotu saistību par iepriekš no Latvijas vides aizsardzības fonda finansētajiem projektiem.
    3. Projektu iesniegumi, kas atbilst administratīvajiem atbilstības kritērijiem, tiek virzīti tālākai kvalitātes, finanšu un sabiedriskā nozīmīguma izvērtēšanai.
    4. Konstatējot, ka projekta iesniegums pilnībā neatbilst kādam no administratīvajiem vērtēšanas kritērijiem, bet šī neatbilstība ir nebūtiska, proti, nav saistīta ar projekta mērķu, darbību vai rezultātu sasniegšanas spēju, kā arī neietekmē projekta īstenošanas atbilstību normatīvajiem aktiem, Latvijas vides aizsardzības fonda administrācija, par to pieņemot argumentētu lēmumu, var lemt par šāda projekta iesnieguma virzību tālākai vērtēšanai.
    5. Projektu iesniegumi, kas neatbilst projektu administratīvajiem kritērijiem, izņemot Nolikuma 6.1.4.apakšpunktā noteiktajā gadījumā, netiek virzīti tālākai projekta izvērtēšanai. VARAM 1 (viena) mēneša laikā pēc projektu konkursa termiņa beigām nosūta projekta iesniedzējam pamatotu lēmumu, kurā informē par noraidīšanas iemeslu.

## **6.2 Projektu kvalitātes, finanšu un sabiedriskā nozīmīguma izvērtēšana**

* + 1. Projekta iesniedzējs ir atbildīgs, lai projekta iesniegumā un tā pielikumos tiktu iekļauta vērtēšanas kritērijiem atbilstoša patiesa un pilnīga informācija.
    2. Projektu kvalitātes un finanšu izvērtēšanu veic VARAM izveidota projektu vērtētāju Ekspertu komisija konkursam iesniegto projektu izvērtēšanai (turpmāk – Ekspertu komisija), atbilstoši Nolikuma pielikumā Nr.4 norādītajiem piemērojamiem vērtēšanas kritērijiem.
    3. Ekspertu komisija vērtējumu punktu izteiksmē papildina ar viedokli vai komentāru par projekta prioritāti, sniedz projektu prioritātes novērtējumu - Augsta prioritāte (A), Vidēja prioritāte (V), Zema prioritāte (Z), Projekta īstenošana nav aktuāla / prioritāra (N) un nepieciešamo projekta rezultātu uzturēšanas pasākumu aprakstu un termiņu (ja tādi var tikt noteikti). Katrs vērtētājs var sagatavot arī savu individuālu viedokli, kas ir noformējams rakstiski un apkopojums tiek iekļauts Ekspertu komisijas kopējā vērtējumā.
    4. Ekspertu komisija nodrošina, ka vērtētājam nepastāv interešu konflikts ar projekta iesniedzēju. Vērtētājs nedrīkst pārstāvēt projekta iesniedzēja intereses, tostarp tiem nedrīkst būt tieša vai netieša finansiāla, ekonomiska vai cita veida personiska ieinteresētība, kas var ietekmēt tā objektivitāti un neatkarību attiecībā uz projekta iesniegumu, kā arī tas nedrīkst būt saistīts ar projekta vadošo īstenotāju vai projekta partneri.
    5. Projekta sabiedriskā nozīmīguma izvērtējumu veic Latvijas vides aizsardzības fonda Konsultatīvā padome (turpmāk - Konsultatīvā padome) atbilstoši Nolikuma pielikumā Nr. 5 norādītajiem projekta vērtēšanas kritērijiem.
    6. Vērtējamos projektu iesniegumus Latvijas vides aizsardzības fonda administrācija proporcionāli, pēc nejaušības principa, sadala starp Konsultatīvās padomes locekļiem, katram projektam nosakot ne mazāk kā 2 vērtētājus.
    7. Projekti vērtēšanai netiek iedalīti tiem Konsultatīvās padomes locekļiem, kuri ir, saistīti ar attiecīgo projektu (vai projektiem), vai arī kuriem projektu vērtēšanas rezultātā var rasties interešu konflikts. Konsultatīvās padomes locekļiem ir pienākums paziņot Latvijas vides aizsardzības fonda administrācijai par iepriekšminēto apstākļu iespējamību un turpmāk nepiedalīties attiecīgā projekta (vai projektu) vērtēšanā.
    8. Konsultatīvās padomes gala vērtējums punktu izteiksmē katram projektam tiek aprēķināts no saņemto vērtējumu aritmētiskās vidējās vērtības, kas papildināts ar Konsultatīvās padomes viedokli, ieteikumu, rekomendāciju par projekta finansēšanas nepieciešamību / prioritāti / lietderību finansēšanai no Latvijas vides aizsardzības fonda līdzekļiem.
    9. Projektu kopējā vērtējumā Konsultatīvās padomes viedoklis tiek norādīts kā atsevišķs vērtējums, tam ir ieteikuma raksturs un nav izšķirošas nozīmes kopējā vērtējumā.

## **6.3 Fonda padomes lēmums par projekta finansēšanu, noraidīšanu vai atlikšanu ar turpmākās izskatīšanas nosacījumiem**

* + 1. Ņemot vērā, ka projektu konkursā pieejamais finansējuma apjoms ir ierobežots un Fonda padomei, saskaņā ar Latvijas vides aizsardzības fonda likuma 6.pantu, ir uzdevums mērķtiecīgi un efektīvi pārvaldīt un sadalīt finanšu līdzekļus projektu īstenošanai, Fonda padome, izvērtējot projektu iesniegumus, veic projektu izvērtējumu pēc šādiem kritērijiem:
       1. projekta rezultātu nozīmīgums un to ietekme sabiedrības izglītības un apziņas par dabai draudzīga un atbildīga dzīvesveida celšanā;
       2. projekta efektivitātes un lietderības vērtējums (t.sk., bet ne tikai, ieguldītā Latvijas vides aizsardzības fonda finansējuma un sasniegto rezultātu savstarpējā attiecība).
    2. Par katra kritērija atbilstību Fonda padome projektam piešķir no 0 līdz 2 punktiem (0 - nav nozīmīgs; 1 – nozīmīgs; 2 – prioritāri nozīmīgs) un Fonda padomes projekta vērtējumam ir sekojošs koeficients attiecībā uz projekta vidējo kopējo vērtējumu:

|  |  |  |  |  |  |
| --- | --- | --- | --- | --- | --- |
| Fonda padomes vērtējums | 4 punkti | 3 punkti | 2 punkti | 1 punkts | 0 punkti |
| Koeficients | 1 | 0,875 | 0,75 | 0,625 | 0,5 |

* + 1. Projekta iesnieguma galīgo novērtējumu punktu izteiksmē nosaka, reizinot VARAM ar Fonda padomes novērtējuma koeficients. Vērtējumu punktu izteiksmē noapaļo, ņemot vērā pirmo zīmi aiz komata pēc ierastajiem matemātikas principiem – ja pirmā zīme aiz komata ir no 0 līdz 4, vērtējums tiek apaļots uz leju līdz veselam skaitlim, ja pirmā zīme aiz komata ir no 5 līdz 9, tad vērtējums tiek apaļots uz augšu līdz veselam skaitlim.
    2. Ja divi vai vairāk projektu iesniegumi saņēmuši vienādu punktu skaitu, priekšroka tiek dota projektam, kurš saņēmis augstāku novērtējumu no Ekspertu komisijas. Nākamais kritērijs, vienāda Ekspertu komisijas vērtējuma gadījumā, ir Konsultatīvās padomes vērtējums.
    3. Projekta iespējamais maksimālais punktu skaits – 100, savukārt mazāk saņemtie punkti projektam dod šādus vērtējumus:

|  |  |
| --- | --- |
| Saņemtais kopējais vērtējums punktos | Projekta vērtējuma raksturojums |
| 91 – 100 | Prioritāri atbalstāms (PA) |
| 71 – 90 | Atbalstāms (A) |
| 56 – 70 | Atbalstāmas atsevišķas aktivitātes (AAA) |
| 0 – 55 | Nav atbalstāms (NA) |

* + 1. Pēc projektu iesniegumu novērtējuma, ņemot vērā projekta iegūtā novērtējuma punktu kopsummu un Konsultatīvās padomes viedokli, sākot no visvairāk kopsummā punktus ieguvušā projekta, Fonda padome pieņem vienu no sekojošiem lēmumiem:
       1. atbalstīt projektu prasītā aktivitāšu un finanšu apjomā, norādot finansējuma piešķiršanas nosacījumus;
       2. atbalstīt projektu, samazinātā aktivitāšu un/vai finansējuma apjomā, ņemot vērā projekta izvērtēšanā izteikto atsevišķo viedokli, attiecīgi arī norādot finansējuma piešķiršanas nosacījumus, nemainot projekta mērķi un sasniedzamos rezultātus;
       3. noraidīt projektu neatbilstošas kvalitātes dēļ vai Nolikuma 4.3. apakšpunktā konstatētā projekta iesnieguma noraidīšanas kritērija dēļ;
       4. noraidīt projektu finanšu trūkuma dēļ;
       5. atlikt lēmuma pieņemšanu, norādot pamatojumu.

## **6.4. Konkursa rezultātu paziņošana**

6.4.1. VARAM 1 (viena) mēneša laikā no Fonda padomes lēmuma pieņemšanas elektroniska dokumenta veidā informē projekta iesniedzēju par Fonda padomes lēmumu.

6.4.2. VARAM pēc Fonda padomes sēdes protokola parakstīšanas mājas lapā [www.varam.gov.lv](http://www.varam.gov.lv) Latvijas vides aizsardzības fonda sadaļā ievieto Fonda padomes pieņemtos lēmumus.

# **Projekta īstenošanas līguma slēgšana**

* 1. Pēc Fonda padomes lēmuma par projekta finansēšanu un lēmumā minēto nosacījumu izpildes, starp VARAM un projekta īstenotāju tiek noslēgts Līgums par projekta finansēšanas un izpildes kārtību (turpmāk – līgums).
  2. Līgums jānoslēdz 1 (viena) mēneša laikā no Fonda padomes lēmuma nosūtīšanas projekta iesniedzējam brīža. Ja līgums netiek noslēgts noteiktajā laikā iesniedzēja vainas dēļ, Fonda padomes lēmums par līdzekļu piešķiršanu var tikt uzskatīts par spēku zaudējušu (atceltu) un projekts tiek noraidīts.
  3. Maksājumi projekta attiecināmo izmaksu segšanai veicami no Finansēšanas līgumā norādītā projektam atvērtā konta Valsts kasē vai konta Latvijas komercbankā (uz kuru tiek pārskaitīts piešķirtais Latvijas vides aizsardzības fonda finansējums).
  4. Finansēšanas līgums nosaka projekta finansēšanas un izpildes kārtību, VARAM un projekta īstenotāja tiesības, pienākumus un atbildību projekta īstenošanas laikā un pēc projekta pabeigšanas. Nepieciešamības gadījumā var tikt noslēgta papildus vienošanās pie līguma par projekta īstenošanas laika pagarinājumu vai citām pamatotām izmaiņām.
  5. Līguma ietvaros tiks atrunāta sekojoša maksāšanas kārtībā:
     1. Maksājumi Projekta tāmē norādīto attiecināmo izmaksu segšanai ir veicami par izmaksām kas radušas Projekta īstenošanas laikā, līdz 2025.g. 1.decembrim.
     2. VARAM 20 (divdesmit) darbdienu laikā pēc Līguma noslēgšanas izmaksā Projekta īstenotajam avansa maksājumu 30% apmērā no piešķirtā Finansējuma.
     3. Projektam paredzēto avansa maksājuma un starpposma maksājumu apjoms nepārsniedz 90 % no piešķirtā Finansējuma.
     4. Starpposma maksājuma pieprasījumu projekta īstenotais iesniedz ne biežāk kā reizi ceturksnī.
     5. Projekta noslēguma maksājumu VARAM veic pēc Projekta gala rezultātu apstiprināšanas.

# **Pielikumi**

Nr. 1 – Projekta iesnieguma veidlapa

Nr. 2 – Projekta tāme

Nr. 3 – Projekta partnerības apliecinājums

Nr. 4 – Projekta iesnieguma vērtēšanas kritēriji Ekspertu komisijai

Nr. 5 – Projekta iesnieguma vērtēšanas kritēriji Konsultatīvajai padomei

1. Informējam, kā šo tēmu varēs skaidrot 2025.gada otrajā pusē, pēc atbilstošo ziņojumu izskatīšanas MK un iesniegšanas EK. [↑](#footnote-ref-2)
2. <https://lvafa.vraa.gov.lv/faili/materiali/petijumi/2019/VARAM_2.nodevums_Petijums_29.11.2019.pdf> [↑](#footnote-ref-3)
3. Tostarp, bet ne tikai žurnālistus, reportierus, redaktorus, komentētājus, fotogrāfus, programmu vadītājus, raidījumu vadītājus, ētera personības [↑](#footnote-ref-4)
4. Radušās izmaksas var būt tādas, kuras jāsedz būtu pašam partnerim, piemēram, par apraidi vai piegādi u.tml. [↑](#footnote-ref-5)